ตามหัวข้อเลยนะค่ะเรื่องนี้เป็นเรื่องของแม่เราเองอยู่ประจำเดือนไปหายไปไม่มา2ปีทั้งที่ก็กินยาคุมกำเนิด(แอนนา)ทุกวันทั้งที่อายุก่อนที่จะหายไปอายุเพียง36ปีตอนนี้ผ่านมาแล้ว2ปีประจำเดือนก่ยังไม่มาไปพบแพทย์์์์์์์์ตรวจแล้วก่ไม่ได้พบว่าท้องตรวจภายในก็ปกติแต่แปลกที่อยู่ๆก็หายไปทั้งที่อายุเพียงแค่นี้
สวัสดีค่ะ การทานยาคุมกำเนิดต่อเนื่องนานๆ อาจมีผลทำให้ประจำเดือนขาดหายไปได้ เนื่องจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง ซึ่งไม่ได้อันตรายอะไรหากต้องการให้ประจำเดือนมา และไม่ต้องการที่จะคุมกำเนิดแล้วก็ให้หยุดทานยาคุมกำเนิดได้เลย หลังจากนั้น ประจำเดือนก็น่าจะกลับมาเป็นปกติ แต่หากไม่มา ก็ควรไปพบแพทย์เพื่อตรวจหาสาเหตุต่างๆ เช่น มีภาวะไทรอยด์ฮอร์โมนผิดปกติ มีพังผืดในมดลูก รังไข่เสื่อมก่อนกำหนด เป็นต้นแต่หากยังต้องการคุมกำเนิดอยู่ ก็สามารถทานยาคุมกำเนิดต่อไปได้ค่ะ หากไม่ได้มีโรคประจำตัวหรือข้อห้ามต่างๆ ในการทานยาคุมกำเนิด เช่น มีความดันโลหิตสูงชนิดที่ควบคุมไม่ได้ มีอาการปวดศีรษะไมเกรนรุนแรง เป็นเนื้องอกที่เต้านม หรือเคยมีประวัติเป็นเนื้องอกหรือมะเร็งที่เต้านม มีเนื้องอกและมะเร็งที่รังไข่ เนื้องอกในตับ มีตับอักเสบรุนแรงหรือเป็นตับแข็ง มีโรคการแข็งตัวของเลือดผิดปกติ เป็นต้น